V tomto článku sme pre vás vybrali špeciálne kaviarne, ktoré nás zaujali a sú podľa nás iné ako ostatné. Čím? Majú svojho ducha, určitú dávku úrovne a prezentácie. Nami vybrané kaviarne sú domácke, industriálne, tradičné a pohodové alebo aj hipsterské(?).
Záleží na štýle kaviarne, ale aj našom uhle pohľadu. Ak sa obzeráte po podniku, v ktorom nájdete svoj pokoj na prácu alebo na stretnutie s priateľmi, nepoznáte mestá a miesta, radi vám pomôžeme v jeho hľadaní. Kaviarne sme vybrali podľa našich preferencií.
Slnečné dni prišli zo dňa na deň, skôr ako sme čakali. Človek v toľkom teple stráca apetít. Jedlo zamieňa za tekutiny. Podniky – kaviarne, bary, ale aj reštaurácie zvládli príchod jari bez ťažkostí a od apríla otvorili svoje terasy. Domáce limonády, miešané drinky, vychladené pivko, kofolu alebo chutnú kávičku, či čaj si môžete už teraz vychutnať v pokoji na čerstvom vzduchu.
Trnava
V Trnave tento rok zahája svoje prvé leto viaceré podniky. Na úvod začneme s Vodareň craft&beer. Boli ste tu už na dobrom pivku alebo chutných raňajkách? Industriálny štýl a pestrá ponuka ulahodia najmä "moderným" konzumentom, čo vy na to? Gastronómia je tu podmienkou.
Ďalšie prevádzky nás oslovili taktiež štýlom prezentácie, polohou alebo príjemnou a profesionálnou obsluhou. Lokáciou pre cestujúcich perfektne umiestnené ONÉ espresso bar pri vlakovej a autobusovej stanici, má výkladové, presklené a otvorené priestory. Pokiaľ čakáte na spoj domov, do práce alebo kdekoľvek inam, neuspokojte sa s "kávou" z automatu. Skúste kávu od Rusty Nails Coffee Roasters, ktorú tu ponúkajú.
Bábovka bakery je novootvorená kaviareň, ktorej poloha je v centre Trnavy. Blízka dostupnosť na Trojičné námestie alebo len pár krokov od kostola. Čím dominuje tento podnik, odhaľuje jeho názov. Dať si tu môžete ku káve domácu bábovku. A že neviete, kedy ste mali poriadnu bábovku?
Ďalší podnik Rotunda Spiegelsaal sa vyznačuje veľkým štýlovým prevedením. V ponuke majú raňajkové menu a po novom zaviedli aj celodenné menu ala grill menu. Cez deň môžete posedieť vonku na terase a večer sa tu stretnúť s partiou na nejaký drink, čaj alebo kávu podľa vašej chuti.
Skalica
Do Bodky je kaviareň, v ktorej to hýri pestrosťou. Príjemné pastelové farby interiéru a široká ponuka neodolateľných dezertov. K tomu "kafíčko" a pohodová atmosféra. A čo by sme odporučili? Cheesecaky a raw koláčiky si tu mnohí pochvaľujú.
Malacky
Kralikova Café&Cakes je "special" podnik na Záhorí, o ktorom sa chýri veľa aj v Bratislave a z ktorého bez dezertu v žalúdku nemôžete odísť. Domáce torty už na pohľad ulahodia každému oku a na chuť potešia nejeden mlsný jazýček. Už ste ochutnali?
Senica
Positivo café&bar je stálicou nachádzajúcou sa v centre mesta. V ponuke tu majú viacero druhov a značiek kávy – Ebenica, Manuel, Manuel BIO. Letná ponuka je obohatená o PIJO-BIO šťavy. Ak si chcete posedieť pri šálke kávy s príjemnou hudbou v pozadí, tu sa naladíte na tú správnu vlnu.
Brezová pod Bradlom
Jamayka je útulná čajovňa s pohodovou atmosférou. Nachádza sa blízko námestia pri hlavnej ceste a cez teplé dni môžete posedieť pri dobrej káve, čaji, čokoláde, limonáde alebo čerstvej šťave na malej terase. Pri odchode si môžete zakúpiť maličkosti, ktoré tu v čajovni predávajú – kvalitné čokolády, domáce mydielka, šperky, vonné tyčinky a iné.
Piešťany
Pražiareň CLASSIC je najvychýrenejšia predajňa a pražiareň kávy s kaviarňou v Piešťanoch a okolí. Káva z celého sveta - neuveriteľné množstvo druhov. Avšak, nevýhodou tohto podniku je jeho veľkosť. Interiér disponuje asi 5 stolíkmi, čo v zimnom období nestačí pokryť návaly návštevníkov, ktorí si chcú kávu vypiť na mieste. Vonku je krytá terasa, na ktorej cez teplé dni môžete tiež posedieť.
Holíč
Kaviareň Presto sa tiež radí medzi podniky, ktorým záleží na svojich hosťoch. Ponúkajú tu dobrú kávu, čerstvé dezerty a príjemná obsluha sa postará o to, aby ste sa tu cítili dobre. Interiér je vkusne zariadený, ideálny pre pracovné stretnutia.
Týchto 10 podnikov sme vybrali podľa nášho gusta a považujeme ich za tie, ktoré treba navštíviť. Samozrejme, je nespočetné množstvo ďalších podnikov, barov a kaviarní, ktoré tu chýbajú a zaslúžili by si byť v našom rebríčku. Preto môžete od nás očakávať pokračovanie našej série kaviarní, kde vám odporučíme ďalšie.
Ema Fajnorová
Navštívili sme MERKUR pub & restaurant
Videli ste už modernejší šat tohto tradičného podniku? My áno a veru sme si v ňom aj pochutili!čítať viac
Decembrový tip: Kam na vianočné trhy
Vianočné trhy sa oficiálne začali. Kam ísť s priateľmi na dobrý punč?čítať viac
ProMenu radí #3: Kaviarne ukryté v nitrianskom kraji
Už vieš, kam na kávu v Nitre a okolí?čítať viac
A výhercom sa stáva...
Poznáme mená výhercov o voucher do 4 našich záhoráckych reštaurácií.čítať viac
Svet orientu #4: Indická kuchyňa
Rozmanitosť indickej kuchyne nemá hraníc. Ktoré jedlo musíte ochutnať?čítať viac
Denník Gastronauta: Le Griffon Caffe & Restaurant - Piešťany
Le Griffon - Nádych južného Francúzska v Piešťanochčítať viac